Как да говорим пред аудитория | Богатство.net\nПубликувано от radislav на 11/20/07 • в Маркетинг и реклама,Продажби,Успех\n1. Хиляди слушатели на курсовете са писали на автора на тази книга, обяснявайки защо искат да се учат на ораторско изкуство и какво искат да постигнат в резултат на това. Главният мотив, посочен от почти всички, е следният: те искат да се избавят от вълнението, да се научат да мислят, изправени пред публика, да говорят уверено и непринудено пред аудитория от какъвто и да е мащаб.\n2. Не е трудно да придобиеш способност за всичко това. Това съвсем не е талант, дар от провидението само за някои отделни забележителни личности. Това е нещо като умението да играеш покер — всеки мъж, всяка жена — т.е. всеки човек може да развие своите скрити способности, ако има достатъчно силно желание.\n3. Много опитни оратори мислят по-добре и говорят по-добре пред аудитория, отколкото при беседа с отделен човек. Присъствието на голям брой слушатели се оказва стимул, поражда вдъхновение. Ако следвате точно съветите, съдържащи се в тази книга, ще настъпи време, когато и вие ще придобиете такава способност и с удоволствие ще мислите за предстоящото публично изказване.\n4. Не мислете, че вашият случай е изключение. Много хора, станали в последствие знаменити оратори, в началото на своята дейност са страдали от стеснителност и са били едва ли не парализирани от страха пред аудиторията. Така е било с Брайън, Жан Жорес, Ллойд Джордж, Чарлс Стюарт Парнел, Джон Брайт, Дизраели, Шеридън и много, много други.\n5. Независимо от това колко често се изказвате, винаги може да изпитате смущение преди началото на речта си, но само няколко секунди след като започнете да говорите, то напълно изчезва.\n5. За да получите възможно най-много от тази книга и да го получите възможно най-бързо, трябва да се съблюдават следните четири правила:\nа) Започвайте речта си със силен и упорит стремеж да постигнете целта. Помнете за изгодите, които ще ви донесат усилията, положени за обучението. Създавайте в себе си въодушевление. Помислете какво би ви дало това във финансово и социално отношение и в смисъл на ръста на вашето влияние, заемането на ръководни постове. Помнете, че от силата на вашия стремеж към целта ще зависи бързината на постигането на успехите ви.\nб) Гответе се за изказванията си. Ще се чувствате неуверено, ако не знаете добре това, за което възнамерявате да говорите.\nв) Проявявайте увереност. „За да се чувстваш смел, — препоръчва професор Уилям Джеймс, — действувайте така, като че ли сте смели, напрегнете за тази цел волята си, и по всяка вероятност, пристъпът на страх ще се смени с прилив на мъжество”. Теди Рузвелт е признавал, че именно по този начин той се е преборил със страха от мечките гризли, упоритите и своенравни коне и главорезите. Можете да се преборите със страха от аудиторията като използувате този психологически метод.\nг) Упражнявайте се. Това е най-важното за постигането на целта Страхът се явява като следствие на неувереността, неувереност, предизвикана от непознаването на собствените способности, а това непознаване е в резултат на липсата на опит. Затова създайте си багаж от успешен опит и вашите страхове ще изчезнат.\nКарнеги, Дейл „Как да развием самоувереност и да влияем на хората при публични изказвания”, spiralata.net\nТагове: говорене, Дейл Карнеги, ораторство, презентация, Продажби\n09/03/2009 • 9:52 am\nТова е доста полезно и интересно.\nВече е в Отметки на браузъра ми!\nБогатство.net - За богатството в Ригведа


Автор Георги Илиев, снимки автор и Георги Петров\n„Следващата ми кола ще е с климатик!..”, мисля си, докато пътуваме към Плевен. Двамата със жена ми сме се отправили към града, където аз съм прекарал детството си, а тя никога не е стъпвала. И двамата очакваме емоции.\nА едно пътуване от Пловдив до Плевен наистина може да е изпълнено с емоции – туристически и не само. Спомням си как навремето добрия стар Вартбург се задъхваше по стръмнините на Балкана, а също и преди това баба Шкода ни беше създавала емоции. Този път колата ни е, да използвам популярния термин – „нов внос”. Все пак вече няколко хиляди километра се държи добре и сега се надяваме емоциите да са строго ограничени до такива, които могат да се нарекат туристически и приятни.\nТъй като е лято ни е предоставена привилегията да избираме маршрут. Поемаме по по-краткия – през Троянския проход, познат още като Беклемето. Леко килната табелка в началото на прохода ни осведомява, че пътят е „отворен” и ние смело потегляме нагоре. Спомням си едно друго пътуване, когато същата тази табела предупреждаваше, че проходът е непроходим, но нали сме българи – те ще ни кажат да не минаваме! Е, казаха ни. На върха имаше отсечка само от 15 метра сняг, но достатъчна много, за да е невъзможно преминаването…\nПроходът Беклемето предлага красиви, панорамни гледки. Но тези гледки са съпроводени и с множество завои. Налага се да направим кратка почивка на върха. Въздухът е свеж и прохладен, някои биха казали – дори прекалено. След 5-6 минути вече се спускаме към Троян и отново потъваме в жегата.\nТроян се простира на двата бряга на река Бели Осъм. Релефът определя и една от особеностите на града – Троян е един от най-дългите градове в България, въпреки че по население е повече от скромен. Името му идва от древния римски път, пресичащ на това място Стара Планина – Вия Траяна, който е свързвал Мизия с Тракия и Бяло море.\nДокато Троян продължава да се точи от двете ни страни ме обзема внезапен порив на желание да се пробвам като комедиант: „Ех, представяш ли си какви битки е имало тук по време на войната..?”, „???!” , „Ами, как коя – Троянската…” Но майтапът ми не е оценен по достойнство – очевидно лъкатушещите завои на Беклемето все още вземат своя дан върху вестибуларния апарат на жена ми, което винаги се отразява и на чувството й за хумор.\nСамо на десетина километра от града се намира Троянският манастир – един от големите в България. По-късно разбирам, че всъщност това е третият по големина манастир в страната. Наистина, Троянският манастир е внушителен, стенописите в църквата са интересни (вероятно рисувани от Захари Зограф). Вливаме се в тълпата туристи и сме понесени от обект към обект. Тук се намира и стая-музей, където навремето е било скривалището на Левски. Разбира се, разглеждаме я и ние, след което остава само да купим сувенир – имаме такава традиция да събираме сувенири от всички места, които сме посетили и после да ги увесваме на „стената на пътешествията” в дома ни. Тук е моментът да се отбележи, че вероятно България е сред малкото останали туристически дестинации, където сувенирите все още са местно производство. Странно е да си купиш двуетажно червено автобусче от Лондон и на него да пише: Произведено в Китай…Но в магазина за сувенири пред Троянския манастир ни уверяват, че керамичните чинии са местно производство и след известно избиране една от тях влиза в колекцията ни.\nОтново сме на път. Преминаваме покрай Ловеч, градът на покрития мост на Кольо Фичето и футболен клуб Литекс. Решаваме да не се отбиваме и продължаваме към крайната си цел – Плевен, който не след дълго се появява на хоризонта.\nЖена ми е в очакване да види „земния рай”, където съм прекарвал летните ваканции, а аз очаквам с любопитство да видя дали има забележими промени от последното ми посещение в града преди няколко години. Паркираме в самия център на Плевен, пред хотел Ростов. Промени, естествено, има. Като се започне от самия хотел Ростов, който е изцяло реновиран и вероятно продължава да е най-качествения хотел в града. Водната каскада, която преминава през пешеходния център на Плевен, е ремонтирана до първоначалния си блясък. Услужливи табелки ни информират, че за това се е погрижила пловдивската бирена фабрика Каменица (погълнала местния производител „Плевенско пиво”). Явно връзката между Пловдив и Плевен не е прекъсната, дори и без моето присъствие в града, отбелязвам доволен.\nСлед кратко лутане из един от крайните квартали на града, намираме адреса на нашите домакини. Всякакви туристически прояви оставяме за следващия ден.


Христо Гаджев: България показа, че е отговорен член на ЕС, който може да задава дневния ред | novinata.bg\nХристо Гаджев: България показа, че е отговорен член на ЕС, който може да задава дневния ред\nBy novinata.bg • On 17/05/2018 17/05/2018 • In ИНТЕРВЮ\tИНТЕРВЮ 0\nЗначението на срещата на върха ЕС-Западни Балкани.\n„Какъв е смисълът и какво е значението, какви са очакванията и реалностите, какво ще остане от този ден в съзнанието на европейската, нашата общественост, на всеки един от нас?”, попита водещата Клара Маринова. Христо Гаджев отговори, че срещата е историческа, защото повече от 15 години не се е състояла среща между ЕС и страните от Западните Балкани. Той продължи, че декларацията, която се съгласува между всички страни членки, ще даде ясна европейска перспектива за страните от Западните Балкани, разбира се, ако те изпълняват заложените реформи и пътя, по който ще вървят.\n„А какви реформи са нужни, какво трябва да направят тези държави, за да могат да се впишат в европейската общност и в евроатлантическите структури?”, попита водещата Клара Маринова. Събеседникът й отговори, че основните неща са върховенство на закона, свободна търговия и независима съдебна система. Той продължа, че всяка страна кандидат има своята пътна карта, която е съгласувана между ЕК и националните правителства, очертаваща различните политики, които трябва да се проведат. „Хубавото на декларацията, която ще бъде приета днес, е, че освен ясната перспектива, говори и за свързаността и сигурността на Западните Балкани. Свързаността е нещо изключително важно и за нас, като съседи на две от тези страни!”, заяви народният представител от ГЕРБ. Той добави, че има и анекс, така наречения приоритетен дневен ред от София, в който са разписани детайлно всички практически инициативи за приобщаване на страните от Западните Балкани, както и възможностите за финансиране. Затова е много важно и това, че на срещата в София участват и различни организации, които биха могли да финансират тези проекти, като ЕБВР, Световната банка и други. Дори в тази връзка има очаквания за подписване на договор за интерконекторната връзка между България и Сърбия.\n„Има ли яснота и ще се постигне ли договореност за датата за влизане на страните от Западните Балкани в ЕС?”, продължи с въпросите си водещата Илиана Беновска. Христо Гаджев отговори, че посланието от декларацията е, че всяка отделна страна ще бъде приета според това колко бързо извървява пътя си. 2025 г е своеобразен мотивационен хоризонт за региона, тоест ако проведат достатъчно бързо реформите, ще могат да влязат до тази година. Въпросът е дали ще успеят да го направят. Народният представител още веднъж уточни, че не става дума за пакетно разширяване.\n„Кои засега са непреодолимите проблеми между страните от Западните Балкани, вътрешните противоречия, изобщо къде са кризисните точки?”, попита водещата Клара Маринова. Събеседникът й отговори, че от доста време Западните Балкани са известни като един от проблемните региони в Европа. Той обаче подчерта, че последните стъпки, които са били направени, са поставили тези страни в европейския фокус и дневен ред. Факт е, че страни, които до скоро не са си говорили, вече могат да седнат на една маса и да обсъждат проблемите между тях. Самият факт, че представители на Сърбия и Косово са заедно на общ форум, е показателен и свидетелства и за тяхната оценка за работата, която българското правителство е положило, не само за поставянето на темата в дневния ред, но и за превръщането и в нещо устойчиво, което ще бъде продължено от следващите председателства.\nЗащо не сме поставили като приоритет целия Балкански полуостров?\n„Защо ние поставихме като приоритет Западните Балкани, а не целия Балкански полуостров? Въпросите, които имаме да решаваме, са не по-малки. Освен това българското общество някак по-дълбоко и по-трайно се интересува от своите съседи, докато не всички държави от Западните Балкани са му толкова присърце?”, попита водещата Клара Маринова. Христо Гаджев обясни, че няма защо да поставяме във фокуса страни, които вече членуват в ЕС, а 4 от държавите на Балканския полуостров са пълноправни членки. Турция вече има започнал преговорен процес и той върви от доста време. А доколкото самата Турция желае да продължи своята интеграция, това вече е работа на турското правителство. Но повечето от страните от Западните Балкани изобщо не са започнали преговори, това са направили засега само Сърбия и Черна гора. „Трябва да дадем ясен знак на тези 6 наши партньора, че ще имат своето бъдеще, ако следват европейските правила и са стабилни. Тук не трябва да забравяме и сектор „Сигурност”, защото преодоляването на различните елементи на радикализация, на трафик на хора, на незаконна миграция – това са ключови въпроси, които касаят не само нас като държава, но и цялото европейско семейство!”, категоричен беше народният представител.\n„Не е ли по-скоро желанието територията на Западните Балкани да се използва за бази на НАТО предпоставката толкова голямо внимание да се отделя на тази част на света?”, попита водещата Клара Маринова. Събеседникът й отговори, че едното няма нищо общо с другото, защото някои от страните от Западните Балкани вече са членки на НАТО, но не и на ЕС. Народният представител обясни, че ЕС и НАТО са два различни съюза с различни цели и функции и в самия ЕС страни, които не членуват в НАТО.\nКакво ще остане след европредседателството?\n„Какво ще остане след нашето европредседателство, какво е обобщението?”, попита водещата Клара Маринова. Христо Гаджев отговори, че най-малкото остава повишеният имидж на страната ни в ЕС. Всички са видели, че сме отговорни членове, можем да ръководим ЕС и да моделираме разговора и да задаваме дневен ред. Народният представител обясни, че конкретните ползи за българските граждани ще се видят при завършване на процесите, които са стартирали.\nПромените в пакет „Мобилност”.\n„Българското правителство, президент и парламент застанахте категорично зад българските превозвачи по повод готвените промени в европейския регламент за мобилност, но последната дума има Брюксел, какво ще се случи? Ето днес с протест посрещаме евролидерите, какви са Вашите прогнози?”, попита водещата Клара Маринова. Христо Гаджев отговори, че много важно е това, което са казали самите превозвачи, а именно, че това не е протест срещу българското правителство, а действията им са в подкрепа на правителството по работата му в защита на техните интереси. Той продължи, че МТИТС активно работи с ЕК още преди началото на председателството, още преди да се говори за този пакет. За част от предложенията има консенсус, по други дебатът продължава. Тук много важна е заявката на групата на ЕНП, че ще подкрепи българските предложения. Българската страна се опитва да реши въпроса още на ниво комисия и разговори между държавните и правителствени ръководители, да постигне консенсус, за да може да бъде финализиран така, че да е в интерес на България.\nОценката му за първата година от управлението на кабинета „Борисов 3”.\n„Какво позитивно, какво негативно и към какво трябва да се стремите оттук-нататък?”, попита водещата Клара Маринова. Събеседникът й отговори, че работа винаги има. Той продължи, че икономическите мерки на правителството и финансовата политика дават резултат. Увеличават се разходите в различните обществени сфери, за да се подобрят услугите, които се предоставят от държавата. „Много реформи ни очакват и ние имаме ангажимента да ги извършим до края на мандата, включително в здравната система, включително в социалната система, включително в системата на отбраната. Тази сряда МС прие двата проекта за превъоръжаване на армията, очаква се трети. Те са на стойност над 4 милиарда лева за следващите 12 години, нещо, което дълго време не се беше случвало!”, завърши Христо Гаджев разговора си с Клара Маринова в ефира на „Радио К2”\nМузеят на МВР ще участва в поредното издание на „Европейската нощ на музеите“\nЛозана Василева ще участва в кръгла маса по проекта „Сподели България“


Кирил Петков и Асен Василев в Кърджали за обиколка „Очи в очи и открито за всички проблеми“ - 24rodopi - лидерът на новините в Родопите\n0\tноември 1, 2021 5:47 pm\nКирил Петков и Асен Василев пристигат в Кърджали. Лидерите на „Продължаваме промяната“ ще се срещнат с жители на областния град на 2 ноември. Вси\nКирил Петков и Асен Василев пристигат в Кърджали. Лидерите на „Продължаваме промяната“ ще се срещнат с жители на областния град на 2 ноември.\nВсички срещи ще бъдат на открито, съгласно мерките за безопасност предвид пандемичната обстановка.\nВ 16,30 часа двамата бивши министри ще бъдат на разположение и отворени за всички въпроси пред паметника на Васил Левски, в централната част на града. „Гражданите, които се интересуват от програмата на „Продължаваме промяната“ за нова България, ще имат възможността да се включат в дискусия с въпроси и отговори. Кирил Петков и Асен Василев залагат на срещи „очи в очи“ с хората. Затова и планират да се разходят в центъра на Кърджали и да говорят за проблемите със самите хора, както и посочат своя план за решаването им.\nПосещението е част от обиколката на „Продължаваме промяната“ с цел запознаване с проблемите на локално ниво.\nОсновните приоритети и цялостната програма на ПП „Продължаваме промяната“ може да се види в официалната страница https://promeni.bg/.\nTOP 12543 Uncategorized 31 Водещи 4653 политика 1597\nТворчество с четка заради най-нетърпеливите малчугани (снимки) 0\nКурбан-мевлид за здраве и берекет в Срънско – селото, откъдето тръгва пътят за Алада 0\nКатастрофа край Патица, петима в Спешното! 0


Гледайте спектакъла Великденско вино - на 14 Юни Топ оферти\nОферта № 10085441\nГледайте спектакъла "Великденско вино" - на 14 Юни в Театър Възраждане\nСпектакъла "Великденско вино"на 14 Юни от 19:00ч, в Театър Възраждане - за 8лв.\nЛовеч, Вароша, Великден, сутринта. Църквата "Успение Богородично"е празна и литургията не може да се състои. Виното - Христовата кръв и хлябът - Христовата плът няма на кого да бъдат раздадени. Верен или неверен, слухът, че именно поп Кръстьо Никифоров е предателят на Левски, е накарал всички жители на града да отидат в другата църква. Поп Кръстьо е сам със своя ням клисар. Изправен пред факта на общественото отхвърляне, но и пред друг - голямата вероятност да бъде убит - той трябва да действа. Трябва да узнае и разясни - за себе си и за целия отсъстващ свят - как и защо е извършено предателството.\nСпектакъла "Великденско вино"ще се представи на 14 Юни (Петък) от 19:00ч, в Театър Възраждане.


SEO: Съединението прави сила! | Интервюта\nSEO: Съединението прави сила!\n(7 гласа, оценка 4.57 от 5)\nSEO: Съединението прави силата!\nРазговаряме с Борислав Арапчев, SEO Strategist в SEO агенция Serpact /вече/, който премина към Serpact от 1-ви август тази година. Преди това той работи в собствена компания, Идея Студио.\nПрез годините той и екипът му са изработили и популяризирали множество успешни проекти на клиенти в Канада, САЩ, Англия, Франция, България, Германия, Сингапур, Норвегия, Швеция и други държави.\nПрез 2013 година фирмата му Идея Студио печели приза SEO агенция на годината на Forbes Evolutuon Awards.\nБорислав, здравей! Разкажи ни за сливането на Serpact и Идея Студио? Как стана, кога и защо?\nПомня този момент много добре. Забавно е, че бяхме на детска площадка с детето и жена ми, за да играе дъщеря ни там. Ники /Никола Минков, управител на Serpact/ ми се обади тогава и ми предложи да помисля по идеята за обединяването на двете фирми в едно.\nПредисторията ни е, че ние отдавна сме колеги, дори преди това Никола беше мой клиент известно време и постигнахме добри успехи в оптимизацията за Англия за бизнеса му. След това той започна да се занимава със SEO и през годините сме поддържали едни много добри професионални и приятелски отношения.\nСлед въпроса му аз бях раздвоен - от една страна фирмата ми беше като дете, отгледал си я, под твоите грижи е порастнала и създала успехи за доста клиенти.\nОт друга осъзнавах, че Никола има силни страни които аз нямам и те ме допълват. Така можем с него да стане префектният SEO тийм. Смятам, че съм силен в SEO, имам дълъг опит, знания, усет, и подход. Обичам да мисля нестандартно и често пъти се получава - да използвам ефективно новаторски методи и Out of the Box идеи. Но пък ми куцат организационните умения и гъвкавостта и силата при бизнес преговорите. А когато един бизнес расте - тези неща са жизненоважни. Иначе няма да има растеж, а път надолу.\nИ така .. бавно и трудно ... приех :)\nКак работите сега в новият обединен екип?\nКато една смазана машина. Имаме отдели за корирайтинг, линк билдинг, On Page, и съответно ние - аз като стратег, за развиване и засилване на клиентските проекти, Дидо Григоров за семантика и контент и Ники, като сторъкият Буда, правещ всичко за всички, като неуморен двигател, който от хаоса прави ред.\nРазлично ми е, от предишният ми начин на работа, но осъзнавам и си признавам, че сега е много по -добре. Човек трябва да може пред себе си да е откровен, а защо не и пред другите. И ако има слаби страни - да се опитва да ги поправя. Ако не може, или поне не така бързо, друг може да му помогне в това. Думата сътрудничество или партньорство е добра. Много екипи заедно са постигали и постигат всекидневно велики дела. Съединението на допълващи се специлисти дава по-голяма сила.\nПредимствата са много. Всеки прави точно това, в което е силен и има време и възможност да разгърне и увеличи потенциала си. Клиента получава цялостна услуга, подробно описана и отчетена, и най -вече - резултат и повишена полза за бизнеса му.\nПлановете на Serpact са много, като някои споделяме в социалните мрежи. Други са тайна :)\nПредстои уебинар с Джон Мюлер от Гугъл, предстоят и други събития, организирани от нас, с утвърдени и силни имена в дигиталният бранш. Въобще - ще има много приятни изненади, новости и полезни неща. Следете Serpact в интернет каналите ни.\nЕди, за мен ти винаги си бил човек - енциклопедия в областта на SEO. Помня, когато на Joomla Day в Пловдив изнесе лекция, в която разгледа всички Google ъпдейти, он-пейдж фактори, оф-пейдж фактори, контент, user behavoiur и всичко останало. Аз тогава бях удивен от познанията ти.\nПожелавам на читателите на сайта ти - да останат верни на 3D Уеб Дизайн, и да го следват, защото ти, като стожер на фирмата, представяш полезно знание, новости и техника, която си тествал. А това е много полезно!\nБорислав, благодаря ти за интервюто!


Бежещим през годините. Родопски сладкодумци - Предговор (Николай Хайтов)\nЖИВОТО НАРОДНО СЛОВО\n„Бежещим през годините” като заглавие може би най-точно приляга на настоящия сборник. Защото всичко, което е разказано в него, е „отлетяло и отплющяло” с времето, останал е само споменът. В едни от случките и епизодите разказвачите са непосредствени участници, в други — само свидетели, а има и такива, които са плод на въображението. Всичките обаче, в една или друга степен, са преживени, минали са през сърцето на впечатлителния родопчанин.\nРубриката „Сладкодумци” беше замислена още от първия брой на списание „Родопи” и оттогава до днес (вече десет години) тя се поддържа без прекъсване и трябва да кажа — с успех, ако се съди по ласкавите читателски отзиви.\nВ настоящия сборник съставителите са използували не всички печатани в тая рубрика материали, а само някои по-отбрани, които представляват интерес било с „тематиката” си, било с по-добрите си художествени качества.\nМоже ли да се говори за художествени качества при тия творци и творби на самобитни родопски разказвачи, или както те в рубриката се наричат „сладкодумци”? Общо взето — може. Има, разбира се, епизоди, елементарни от художествена гледна точка — те са отбрани и поместени в сборника главно заради особената им психологическа или битова краска. Други от творбите са интересни от езикова гледна точка, трети като авторизиран фолклор, а четвърти, макар да са малко на брой, привличат тъкмо със своята примитивна, ала ярка художествена багра.\nМалко са нещата в тоя сборник, които отговарят напълно на изискването за класическия художествен разказ, но в замяна на това, в тук събраните спомени, слова, одумки, изповеди, или просто раз-\nпази и „лакърдии” имат такава езикова свежест, такъв обновителен фолклорен сок, че наистина заслужава да бъдат издадени в отделна книга. Тази книга, освен че за много хора ще бъде увлекателна, забавна, е и своеобразен документ за творческите възможности на обикновените и в много случаи неграмотни родопски българи, за духовните съкровища, потулени в техните души.\nПълна с разкази и епизоди, посветени главно на премеждия и патила, настоящата книга ни дава възможност да проникнем в една не всякога весела действителност, с много дълбок социален подтекст. Аз лично не мога да си представя по-забавен начин за разказване на сериозни, важни и даже съдбоносни неща. Защото кратичките и простички изповеди в тоя сборник ни разкриват без тупане по гърдите и без репчене колко труден е бил животът на родопчаните в миналото, на какви мъки и патила са били те обречени в един наистина мрачен, несправедлив и тъжен свят.\nПроблемът за тоя сборник беше езикът. Главната красота на поместените в него творби е в хумора и особено в диалектната окраска на словото. В едно време, когато книжовният ни език започва застрашително да избледнява и осиромашава, малките разказчета на родопските сладкодумци, макар и литературно „позгладени”, за да станат достъпни, ще ни дадат възможност да си направим някои невесели, ала полезни равносметки. Вярно е, че за голям брой читатели родопският диалект ще създаде известни трудности, но с малко повече усилия се надяваме да преодолеят тази пречка. Иначе, ако тези неща се „преведат” изцяло на литературен език, те ще загубят главното си качество и просто няма да има смисъл нито да се пишат, нито да се печатат.\nНе остава друго, освен да кажем на събраните в тоя сборник сладкодумци „На добър час!” и да пожелаем този вид издания да се превърнат в традиция, защото народът има какво да каже и на какво да ни научи.


5 години различен, като теб : Програмата : Advertorial : София\n24 юли 07:56 Facebook\nКастинг за Молбъстър\nСердика Център има нова идея за свободното ви време – да се снимате в Първия молбъстър (филмов хит в мола). Хонорарът е апетитен: можете да спечелете някой от петте ваучера за 5000лв.\nКастингът тече от 5 до 20 март, всеки ден от 12:00 до 20:00 във филмовото студио на Ситняково 48. Очакват ви пет истински филмови площадки с декори, професионални режисьор-оператори, актьори и реквизитори. Влезте в главната роля и изберете сами в кой от петте филма да се снимате:\nСто лица на модата: романтична комедия за модните икони и истинските тузари, които не избират между секса и града и "не могат да не се запитат" – високи токчета, високи акции или Космополитън на вкус?\nВинаги на мода: под светлината на прожекторите е семейството, което никой не цака с топла бира, но знае две, двеста и… още нещо! Със специалното участие на Катето Евро и Жоро Мамалев.\nДръзките авантюристи: за екшън герои и супер жени, които обичат силните залози, високите скорости и мартинито. Разклатено, не разбъркано. Но тихо да не чуят британските тайни служби…\nСмелите мечтатели: те може и да са от далечна галактика, но са с много мечти. Фентъзи студиото посреща малки и големи любители на фантастиката и… нека силата бъде с тях!\nРазличен, като теб: любимата на всички деца история за Пепеляшка оживява. Оглеждайте се за изпуснати пантофки, тикви-каляски, дворци и вълшебни пръчици.\nМеждувременно в мола е инсталирано Колело на късмета, което ще се върти всеки ден от 5 до 28 март. С него всички клиенти, пазарували на стойност над 75лв, ще имат шанса да спечелят страхотни награди от любимите си магазини.\nНа 27 март предстои ексклузивен концерт на Club des Belugas feat. Anna Luca – бъдете сред техните 300 специални гости.\nПовече подробности на serdikacenter.bg, 5godiniserdikacenter.bg и във фейсбук.


Виваком вече на Intelsat 904 - 45'e - Страница 8 - Виваком ТВ Сат - DVB-BG.EU - ФОРУМ ЗА ЦИФРОВА ТЕЛЕВИЗИЯ\nПубликувано 17 април 2017 - 07:11\nАз не говоря нещата на изуст,за да съм казал 1 метър значи е достатъчно,излиза на 13дб. тука в Малага!Друга тема е ако сложи стойката и тя да дава откат от вятъра,просто трябва да сабилно захваната!Иначе за още по сигурно,могат да сложат една 8 метрова с която излиза северният лъч на виасат!\nПубликувано 18 април 2017 - 03:23\nЕрдоган избор варму аркадаш? Чок гюзел!\nПубликувано 18 април 2017 - 08:17\nок,благодаря за отговора focus,значи Мтел с 1 метър антена...дано всичко да е наред и да не си сменят саталитите и тези\nПубликувано 18 април 2017 - 01:05\nНе ти разбирам гагаузкия език.\nТи си го учиш за всеки случай, та ако осъмнеш някоя сутрин с ердогански танкове по улиците да не те бият много ли ?\nТука в Белгия не ни е страх от турците, няма да стигнат до тук.\nАко сега тепърва ще я купуваш, вземи по-голяма поне 120 см, има и по-евтини марки антени. Влизат спокойно в кола от страничните врати, ако не става отзад.\nЧе винаги ще ти се случи да има изненади, сняг навали, силна буря пороен дъжд и т.н.\nПубликувано 18 април 2017 - 01:16\nТе и на мача в Лион така си мислиха преди да ги натупат на собствения им стадион пък от Лион до Белгия е къде на....\nПубликувано 18 април 2017 - 02:10\nКолеги, в другия форум някакъв Mediadigital, дето е на всяка манджа мерудия се пеняви, че щяло да има на новия сателит покритие над Европа. Бях го писал, пак ще го напиша\nТова е покритието на новия сателит Intelsat от където се излъчва Виваком, който ще смени Intelsat 904\nКакто виждаме Европа ще има с 1,5 метра и то само някъде.... За сметка на това сигнал ще има до Китай\nПубликувано 18 април 2017 - 02:41\nАбе има един в другия форум, дето му се забавял сигнала, според мен в главата му се забавят някои сигнали, но това е лично мнение. Ти да не си той? Стряскащо съпоставими прилики има помежду ви. И той като тебе иска хем оная работа до края, хем душата в рая. Един х-й ви е правил бе мама му... Да не си взимаме 4К телевизори а? Ми ние като бях малък имахме един Рубин 711, по на далавера е нали? 66 килограма тежи, теглил го е баща ми, лампов е, е няма PAL само SECAM, ма пак си става кво....\nПубликувано 18 април 2017 - 02:46\nМай ще е той,цигането от кв.Левски София\nПубликувано 18 април 2017 - 03:13\nЧовека пише,че живее в южна Испания,какъв сняг кви пет лева те гонят,предлагам ти без да знаеш да не даваш акъл на хора в различни географски шерини от твоята!Човекът съм му казал,че с един метър се лови преспокойно,ако тои си прецени и 2 метра може да забие,ама това е друга тема!!\nТова не мога да ти го гарантирам,тая същата позиция на която са Мтел,преди бяха ИТВ партнер,един хубав ден сателита падна и изгубиха клиентите си,ние сме бедна държава и наемаме сателити за бедни,за да е по евтино,иначе ти гарантирам за Мовистар+ че винаги ще имаш сигнал,ама и месечната такса я знаеш каква е предполагам!\nПубликувано 18 април 2017 - 03:16\nАбе какво му обясняваш, айде ще дам и от твое име 1 евро някой път ще черпиш, станаха 5, на 6,40 поръчвам абонамент, белким спре да реве. Аз и сега мога да поръчам, но искам да е солидарно. Тоз не знам как го търпи жена му. Има два варианта или оная работа я върши качествено, или тя е съвсем закъсала. Или "уроците" по китайски всяка събота и се отразяват подмладяващо. Пък и разходки после, ехееее.... Уроци събота следобед... Здравей нали.....\nПубликувано 18 април 2017 - 08:16\nАбе има един в другия форум, дето му се забавял сигнала, според мен в главата му се забавят някои сигнали, но това е лично мнение. Ти да не си той?\nНе го знам кой е.\nПубликувано 19 април 2017 - 12:55\nблагодаря много,другата седмица ще си ходим до Бг и ще се информирам в Мтел.а за Мовистар+,нямам много информация...не са ли само испански програми?\nПубликувано 19 април 2017 - 06:36\nАми на месец е горе долу 80 евро фулл пакета а на виваком дали има и 15 евро и затова качеството на сателит и услуга е с такава разлика!Например La 2 СД е с по добра картина от хд каналите на виваком!\nПубликувано 29 април 2017 - 11:00\nАз не говоря нещата на изуст,за да съм казал 1 метър значи е достатъчно,излиза на 13дб. тука в Малага!\nДа де, казал си бил ти, ама само на половината си го казал.\nЩото то това зяпането от сателит се услажда с гледането.\nТа той така и така ще купува антена и ще я насочва към 16°E, после що да се лишава от лесно добавяне на още два конвертора и да му излизат и 19°E и 13°E ?\nЕто тука съм ги сложил на 111 см висока антена и държачите се припокриват, средния на 16°E съм го сложил по-напред, с цел да спечеля 4 мм – т.е., да са възможно най-близо един до друг конверторите.\nКолкото е по-голяма антената, толкова повече се разделечават един от друг конверторите и е по-лесно да се редят по реиката ( държача ).\nТа аз поради тази причина съм му казал 120 см да взима, тя няма да е много по-скъпа, за 60 евро ще намери.\nПубликувано 29 април 2017 - 12:06\nКво ти става?Човека се беше регистрирал само да си разреши проблем,нормалният потребител не го интересува никакви мултифиидове и чудеса!Това за апетита го разправяй на някои друг,не на някои,който работи с клиенти!Има тема за мултифиид и можеш да пишеш там а не тука да спамиш по темата за новият сателит на виваком!\nПубликувано 06 май 2018 - 07:41\nVivacom ще ползва сателита Yamal 402 @ 54.9° East\ngogyto, focus и ivan_sv харесват това\nПубликувано 06 май 2018 - 08:41\nДали си на 45 или 54 е все тая,след като е ясно че няма да си на 39 следващите 2 години!\nПубликувано 06 май 2018 - 11:12\nДа ама гледам с 80-ка е покрил Испанията.\nСлед дъжд качулка,те вече нямат киорав клиент в испания!\nПубликувано 08 май 2018 - 10:01\nКакъв автогол ще си вкарат.\nХора, вие четете ли правилно? В новината се споменава, че Виваком ще ъплинква ТВ канали за чуждестранни ТВ оператори, а не, че ще се мести от 45Е към 54,9Е.\nПубликувано 08 май 2018 - 10:19\nКато им знам на всичките акъла,нищо няма да ме очуди,все пак и имат добри учители като Итв партнер!


Edifier R1800T III на супер цена - MMAS000101 | Ozone.bg\nКаталожен номер: R 1800 TIII\nЕлегантна 2.0 система. Подходяща както за професионалисти, така и за аудиофили, които ценят качествения, ясен звук.\nЕлегантна 2.0 система, Studio 1800TIII е подходяща както за професионалисти, така и за аудиофили, които ценят качествения, ясен звук и не искат да се задоволяват с второстепенно озвучаване дори и в домашни условия. Системата е с лакирана, черна облицовка на страничните панели, коeто я прави ярък и стилен акцент във всяко помещение.\nStudio 1800TIII е 70-ватова система с 4-инчов говорител за ниските тонове и 19-милиметров за високите и впечатлява с качествените баси. Звукът, както и силата му се настройват с помощта на копчета, които се намират на активната колона и ти позволяват да нагласиш аудио изживяването по свой вкус и преценка. Към системата е включено семпло и изчистено дистанционно, с което можеш да включваш звука и да променяш силата му. Благодарение на DRC и DSP технологията, Studio 1800TIII гарантира звук с минимални изкривявания, дори и при по-сериозно увеличение. Системата има два стерео RCA входа, в които можеш да включиш два различни аудио източника.\nМощност: RMS 16W x 2 + 19W x 2\nЧестотна характеристика: 3.4KHz - 20KHz / 30Hz - 3KHz\nИмпеданс: 4Ω / 6Ω\nR 1800 TIII\nКаталожен номер: S 1000 DB\nJBL Xtreme Squad - камуфлаж\nКаталожен номер: 46000379


Коментари - Страхотен гол доближи "Лудогорец" до девета поредна титла с 1:0 над "Левски" | Корнер.dir.bg\nТези 4 седмици 7777 не бяха ли запазена марка на една друга лотария ? Или Левскарите са излязли със старите екипи ?\nТримата българи в афро-азиатския отбор се представиха добре при победата на гостите над полубългарския Левски.И после искаме да имаме силен национален футбол.\nТия сини некадърници одма да се откажат и да не кипазят повече ИМЕТО НА ДЯКОНА ВАСИЛ ЛЕВСКИ.\nТежки им бяха чалмите на УевскитУ. За туй паднаха.\nне е нужно да си с кои знае какво образование да се сетиш че всички футболисти левскари са за гонене ато помощи им събират\nЗаслужена победа, заслужена титла! Браво\nКато собственикът си са си свалили гащите пред всички,които го пожелаха: Пеевски,Боко,Грла,Петричев,Цеката.\nСнощи на кабриото при една камара президенти кой от кой по почетен защо отсъстваше най"почетния" а именно Пеефски? Нали леефски продължава да го има благодарение на дебелян!\nБраво на Бойко, че премахна Левски от пътя на ЦСКА КЪМ ГОЛЕМИТЕ УСПЕХИ!!!!!!!!!!\nТи синьо не грухти, че и вие титла няма да видите още много години!\nНали няма пари, как направиха толкова много картонени човечета за публика? Колко струва това? Кой ше го плати в крайна сметка?\nЕ как, нали платихме по 30лв за всеки картон?\nСпоред мен четейки коментарите тук, а и не само тук, на българите любимото нещо е да е против. Няма значение дали става въпрос за спорт, бизнес, изкуство, политика и т.н. Това особено силно се забелязва във футбола. С малки изключение скандиранията са не за подкрепят любимия отбор, а срещу някой "враг". Повечето коментарите тук същата работа, после защо има простотии по стадионите. Може би, ако отделяме повече положителна енергия (за подкрепа), а не отрицателна (да плюем по някой) след години ще имаме шанс България да е едно по-добро място за живеене. п.п. Естествено всеки ще каже, че има особено основателна причина да е против нещо, но...\nАбе, говедата още ли са в елита? Айде, че ги чакат в окръжните групи.\nЗащо неизбежният фалит на ф.к. "Левски" се превръща в национална трагедия? Наско Сираков и Тити Папазов, надушиха далавера, ако могат да се сдобият с акциите на клуба-безплатно и след това като Премиерът и Министъра на Финансите назначат богат спонсор на клуба, те да вземат някаква цена на безплатно придобитите акции! Наско Сираков като по-опитен далавераджия, прецака Тити Папазов и се сдоби с акциите! Но, може сметките да му излезат криви! Около скандала с Васил Божков, Правителството може и да не намери бързо спонсор за клуба и ф.к. "Левски" до края на м. юни да фалира!\nХипотетечно ако Сираков е платил пари за получаване на акциите / както е по закон/ ТОГАВА : ДАНС -НАП - Каскетев да попитат от къде са и какаъв им е произхода и не е ли пране на пари?\nПеевски спортен клуб победи спортен клуб Пеевски. Този бутафорен модел в спорта служи единствено за контрол над престъпниците в агитките, хазартна корупция и друга престъпна дейност. Футболът отдавна не е спорт и загубата на Левски не е изненада. Освен силните им викове спортни качества няма и скоро няма да има. А и никой не играе за чест и слава. Клубът прилича на сбирка на схемаджии , около които се навъртат изгладнели фенове.\nПък аз си мислех, че тити палячото е силния човек на герена /ливадата/ днес! Колко ли е плакал горкия!?\nАбе и аз съм цесекар ама незнам за кои да викам...за микренското или за онуи новороденото ?\nКато видя "незнам", изписано така - викай си за Подуяне, отвътре ти идва....\nеи засипахте ги спари тези леваци. .пари с които можеха да се излекуват хора. стига сте упреквали правителството .погледнете себе си\nТия дебили докога ще петнят името на Апостола?\nГолямо позъорство,голяма работа,.Разбирачи на футбола от трибуната на отбора на НАРОДА,колкото си помислите.Крайно време е да го прекръстят от ЛЕВСКИ на името на основният спонсор ЛЕЕВСКИ с П - отпред. Да започва Сираков да ги учи как се пада за дузпа, поне да имат какво да говорят за съзийството,то друго няма какво да се каже.Лека му ПРОСИЯ.\nвреме е за нова ДАРИТЕЛСКА АКЦИЯ! ТИ, ФЕН НА СИНИТЕ, ДАЙ СИ И ПОСЛЕДНИЯ ЛЕВ ЗА ХЛЕБ-ХЕРОИН. ЛЕФСКИТО БЕЗ ТЕБЕ НЕ МОЖ ДА СЕ ИЗДЪРЖА-СЪЩЕСТВУВА! П.С. не гледай играта на терена. така заблуждаваме нешите противници, че не сме мега-гига-галактически и единствен фудболен отбор у вселената, за който ти требва непрекъснато да даваш сичкиките си пари. Нека се радват. Те играят не терена, ама ние имаме бълъци да ни ИЗДЪРЖАТ без да си мръднем пръста.\nТия колко за снимки са броили и за каширането им а нямали пари. Давайте си парите за глупости. Не сте толкова много. Пестете че Насето трябва да купува мачове защото с тия куци играчи сте за "В" група.\nАбе в Левски само българи ли играят, щото тука левскарчетата се оправдават с чужденците. В частно предприятие , собственикът може да наема когото си иска, само бизнесът да върви и да носи пари.\nГодината е 20..., 50 та поредна титла за Лудогорец Разград!\nА бяха хубави времена при социализма. Левски и цска обираха каймака на българските футболисти от цялата страна. Ако не е в армията, то ще е в полицията.\nНе виждам смисъл българското футболно първенство въобще да се играе,камо ли пък да се гледа. То е най-слабото в Европа. Още по-безмислени пък са мачовете между трите отбора-"Лудогорец", ЦСКА и "Левски". Собственикът и на трите отбора е един и същ. Той се казва Ахмед Доган. Ще поясня и за трите отбора: 1. "Лудогорец"- собствениците -братя Домузчиеви от "Клана Помачори"-слуги на Ахмед Доган. 2. ЦСКА - собствениците- Гриша Ганчев и Юлиян Севдалинов Инджов също от "Клана Помачори"- и те слуги на Ахмед Доган 3. "Левски" -"собственика" Наско Сираков-слуга на Бойко Борисов-който е слуга на Делян Пеевски,-който пък от своя страна е слуга на Ахмед Доган.\nАми то и в Германия е така, в Италия е така, в Испания е така!\nИ тава ако е БГ футбол? (нерегистриран)\nПросяци пт Подхуене срещу чужденци, наети от Мутро Домусов\n8 българи срещу 14 чужденци, позор\nАбе цървул, ти в кое време живееш? По зял свят е така!\nАйдее, знаех си, че нема никъв смисъл да гледам гнусните коментари на индивиди, изтъкани от злоба, но нейсе...и...поредните грешки на природата, изливащи нечистоплътна помия...коментари, нямащи нищо общо с реалността и неотчитащи я по никъв начин...и други помияри, шибащи лайкове на всичката тая помия...наем думи колко може да е загнила човешката душа...\nВековен евроидиот (нерегистриран)\nКенефски са срам за България\nВековна злоба (нерегистриран)\nГлей да не пръснеш жлъчката от злоба помия\nАма пък колко киневчии се бяха събрали в ложата.......!\nИртиш Павлодар (нерегистриран)\nОтново се чува "к'р за левски"... Кога ще сменят името на този уродлив и никакъв отбор?!? Не може заради Подуенци в цяла България да се пее кор за левски!!!\nОтбора на народа и на правителството що така бе. У с личната подкрепа на Тулупа у бизнес ортака му Прасилян.\nХайде сега плащайте, ако трябва и по 10 лева на месец дебили, на Домус бей за излъчването на Домус-Бет лига!\nняма титла - няма купа - за отбора на толупа\nХа ха, кво стана с Тити Ревльото и Наско Заголващуя дупето.\nДа-Наско Сираков си съблече гащите и се нагъзи пред цялата публика на Фески, а сега им е собственик!? Супер гнусна история с гнусни хора. Ужас тотален. Хора БЕЗ морал!\nЕвроидиотите пак бяха кръгла нула! А бе само да питам, Тити що беше седнал при президентите на ФК Левски? От съжаление ли са го пуснали там или кво?\nРазревал се е и са го пуснали!


Давутоглу нападна Ердоган, че отдалечава Турция от ЕС\nНачало На фокус Давутоглу нападна Ердоган, че отдалечава Турция от ЕС\nБившият министър-председател на Турция Ахмет Давутоглу обвини президента Реджеп Тайип Ердоган, че отдалечава страната от предстоящо членство в Европа. Заявлениети си той направи той за гръцкия вестник „Катимерини“, като в същото време той осъди Гърция, че тя има за цел да „заключи Турция в Анталийския залив“.\nДавутоглу, който скъса с управляващата партия на Ердоган през 2019 г., за да създаде съперничещата „Гелечек“ (Бъдеще), обяви, че решенията, взети след неуспешния преврат през 2016 г., тласкат Турция по пътя към по-голям авторитаризъм.\n„Въпреки нашите предупреждения, президентът и ръководството на партията решиха да променят системата на управление на страната. Те избраха президентската система. Това промени естеството на политиката в Турция“, каза бившият министър-председател.\nЗаради Ердоган Турция е далеч от демокрацията\n„Настоящият подход отдръпва Турция от европейския модел на демокрация и администрация. Това също се отразява на външната политика“, подчерта Давутоглу.\n„Институционалните контакти и дългосрочната стратегия са заменени от лични контакти. Ако отношенията на Ердоган с руския президент Владимир Путин са добри, то отношенията с Русия също са добри. Същото беше и с бившия президент на САЩ Доналд Тръмп“, каза той.\nАрхитектът на вече несъществуващата в Турция доктрина за „нулеви проблеми със съседите“ изглежда е на същата позиция като Ердоган в Източното Средиземноморие.\nТурция с най-дългата брегова линия в Средиземно море\n„Турция има най-дългата брегова линия в Средиземно море. Който мисли, че чрез Кастелоризо и Кипър може да заключи Турция в Анталийския залив, трябва да знае, че Турция ще реагира силно, защото нашата роля не е за подценяване“, каза Давутоглу.\nПовтаряйки твърденията на Турция за „сивите зони“ в Егейско море, той каза, че проучвателните контакти трябва да продължат, но е песимистичен по отношение на перспективите им.\n„Проблемите в Егейско море, като континенталния шелф и FIR, ще продължат; не можем да очакваме да постигнем решение“, отсече Давутоглу. Конфликтът между Гърция и Турция тлее от години. Ролята на Турция в осигуряването на сигурността на Европа е призната от ръководството на Алианса.\n„Анкара се застъпва за премахването на всякакви разногласия чрез диалог и отчитане на традициите на добросъседство. Анкара не претендира за ничия територия “, каза преди време генералният секретар на НАТО Йенс Столтенберг.\nВ същото време той отбеляза, че в региона има провокации, които водят до спирали на напрежение в региона.\n„При определянето на зона за проучване на офшорни петролни и газови находища Кайро взе предвид границите на водите на Турция в Средиземно море. Това е много важен момент. Позицията на Египет отговаря на интересите както на турския, така и на египетския народ “, каза турският министър ан отбраната Хулуси Акар.\nТой не изключи възможността в бъдеще да се подпише споразумение за делимитация на морската зона между Турция и Египет, което ще укрепи позициите на Турция в Средиземно море за сметка на Гърция.\nпредишна статияЗаплахи, тормоз, неравностойни условия на труд – с какво се сблъскват жените в журналистиката\nСледваща статияЛюбчо Георгиевски: Гоце Делчев е пишел на български, но никъде в Македония не се говори за това\nЕрдоган: Расте културният расизъм срещу нас в Европа\nБивш шеф на Пентагона предлага САЩ да разположи военни в България


Малка трапезна маса: +77 модела за вдъхновение и декорация\nТъй като апартаментите стават все по-малки и по-малки, е обичайно търсенето на по-компактни мебели само да расте. А трапезарията заслужава специално внимание, тъй като това е мястото, където се приемат приятели и семейство, за да могат да споделят приятни моменти заедно. Има няколко модела малка маса за хранене, които могат да се поберат идеално във вашата трапезария, внасяйки комфорт и стил в декора.\nВ тази публикация ще ви покажем няколко модела малка маса за хранене с красиви столове и как те могат да гарантират по-красива, функционална и уютна обстановка.\n1. Модел на маса за малка стая.\nСалфетка от плат: +55 невероятни идеи и урок за сгъване\nДървена маса: 39 красиви маси + съвети за използване\nТрапезарията Wall Pape прави разлика\nДекориране на трапезария, трик и решения за вашето пространство\nГледайте видеото с още идеи за декориране с малка маса за хранене\nКак да изберем вашата малка маса за хранене\nТрябва да направите някои наблюдения, преди да изберете малката маса за хранене, като например: ако нямате навика да приемате много посетители у дома, не е необходимо малката ви маса за хранене да има 5 или 6 места. Можете например да изберете маса с две седалки и ако предпочитате, купете още няколко табуретки или сгъваеми столове и ги пазете, когато имате посетители у дома.\n2. Маса за хранене в малък апартамент\nРешаването на формата на малката маса също е необходимо. Има маса за малка стая, която е квадратна, кръгла, правоъгълна и дори някои с по-модерен дизайн. Важно е да знаете формата на масата, защото по този начин можете да поставите малката си маса за хранене и да оптимизирате околната среда.\nПредимството на малката правоъгълна маса за хранене е, че можете да подпрете малката маса за хранене до стената. По-лесно е да освободите място и да имате добра циркулация около околната среда. Предпочитайте малката правоъгълна маса за хранене с 4 места, за да можете да си намерите приятели у дома. Но ако мястото е наистина малко, инвестирайте в малката правоъгълна двуместна маса за хранене, само за бързо хранене.\n3. Модел на маса за трапезария в малък апартамент.\nПрозрачните мебели са много интересни в малки среди, така че ако можете, инвестирайте в малка трапезна маса с апартаменти като стъкло или акрил, освен че са много модерни, те гарантират по-голямо усещане в стаята.\n4. Малка стая със стъклена маса за хранене и акрилни столове.\nДекорацията на малката стая с маса за хранене също може да придобие усещането за простор с помощта на огледало. Както по-долу можете да видите малка стая с маса за хранене, където стената е била покрита с голямо огледало, което прави стаята по-съвременна и визуално по-голяма.\n5. За малка стая с маса за хранене инвестирайте в огледала и акрилни мебели.\nВ малките апартаменти често се среща интегрирана среда и отлична идея за малка маса за хранене е да използвате американския кухненски плот и да го направите маса за хранене. Това е много функционална среда и все още спестявате място с масата за малка стая.\n6. Интегрираната всекидневна и кухня могат да гарантират маса за трапезария в малък апартамент.\nМожете също така да инвестирате в малка маса за хранене, която има ниши, освен че е много очарователна, малката маса за хранене става супер функционална.\n7. Малка маса за хранене с ниши\nМожете също така да изберете маса за малка стая, която е сгъваема, тя е чудесна за тези, които обичат да приемат посетители, но живеят в малък апартамент.\n8. Модел на маса за малка стая\nНеобходимо е малката маса за хранене да съответства на декора на останалата част от обкръжението и ако предпочитате малката маса за хранене за апартамент, тя може да бъде връхната точка в декорацията.\n9. Малка стая с маса за хранене и цветни столове.\nВ интегрирана среда също си струва да инвестирате в осветление. Малката стая с маса за хранене заслужава уютно осветление, така че инвестирайте в висулки и полилеи, които освен че осигуряват специален чар в декорацията са отговорни и за усещането за комфорт в околната среда.\n10. За малката стая с маса за хранене инвестирайте в много приятно и уютно осветление.\nЗа малката всекидневна с маса за хранене също е интересно да инвестирате в по-класически дизайн на малка дървена маса за хранене с тапицирани столове в светли тонове, това е красива и много романтична декорация. Но си струва да включите полилей, който да отговаря на вашата малка маса за хранене. В прозорците дървените щори свеждат до минимум навлизането на светлина в околната среда.\n11. Малката холна маса с класически дизайн гарантира нежна и добре декорирана обстановка.\nВижте още модели на малка маса за хранене\n12. Използването на табуретки е чудесно решение за малка стая с маса за хранене 13. Инвестирайте в светли цветове за малката маса за хранене на апартамент 14. Най-модерният дизайн на малка маса за хранене гарантира по-съвременен декор 15. Малка стая с маса за хранене и декоративни чинии на стената 16. Малката холна маса в черно-бели тонове е по-лесна за съчетаване с останалата част от декора. 17. Малки трапезарни маси с пейки са чудесни за оптимизиране на пространствата 18. Малка всекидневна с акрилна маса за хранене и столове 19. Малка трапезна маса в американска кухня 20. Изберете малки сгъваеми маси за хранене, 21. Малка маса за хранене с чекмеджета са чудесни за апартамент 22. Изберете стъклени маси в малка стая с маса за хранене 23. Малка кръгла маса за хол. 24. Малка трапезна маса за апартамент 25. Декорация с малка трапезна маса 26. Декорация с маса за малка всекидневна 27. Малка трапезна маса за апартамент, декорирана в неутрални цветове 28. Можете да инвестирате в малка цветна трапезна маса в среда които са по-чисти 29. Малка всекидневна с жълта маса за хранене и акрилни столове 30. Малка маса за хранене с дървени табуретки 31. Малка декорация за хол с маса за хранене 32. Малка маса за хранене за апартамент 33. Малък модел трапезна маса за апартамент 34. Малък трапезен модел 35. Малък модел дневна с трапезна маса 36. Малка модерна трапезна маса - Снимка: Декор и идеи 37. Малка трапезна маса, украсена с ваза с цветя - Снимка: Decor Fácil 38. Малка маса за хранене - Снимка: Dicas Decor 39. Малка маса за хранене в нюанси на розово и синьо - Via: Fashionismo 40. Малка маса за хранене с полилей от розово злато - Via: Дом и Приказна 41. Малка маса за хранене с цветни столове - Via: Men of the House 42. Малка маса за хранене в чиста среда - Via: Jenni Kayne 43. Малка, правоъгълна маса за хранене - Via: Meu Lar minha paz 44. Малка трапезарна маса за 4 - Via: Pinterest 45. Малка кръгла маса за хранене - Via: Tua Casa 46. Малка трапезна маса в цветната стая - Via: Gosto Disto 47. Модерна трапезария с малка маса - Via: Homens da Casa 48. Малка трапезна маса за 2 места - Via: Nuevas Modas 49. Трапезна маса за 3 места с розови столове - Via: Dicas Decor 50. Малка и розова маса за хранене - Via: Decor Fácil 51. Малка маса за хранене с цветни столове - Via: Simpli Chique 52. Зелена и жълта маса за хранене - Via: Home Decor Design 53. Модерен и цветен хол с малка маса за хранене - Via: Pinterest 54. малка и кръгла вечеря - чрез: Pinterest 55. Трапезна маса със зелен стол - Via: Instagram 56. Трапезна маса с червен стол - Via: Historias de Casa 57. Трапезна маса със златен полилей - Via: Home decor 58. Трапезна маса в зелени тонове - Via: Design Addict Mom 59. Малка трапезария - Via: Control 60. Малка трапезна маса с червен и жълт стол - Via: Thony 61. Малка трапезна маса със син стол и модерен полилей - Via: Living Gazette 62 Малка маса за хранене с бели столове - Via: Pinterest 63. Малка маса за хранене с черен стол и неутрални детайли - Via: No Decora 64. Модерна стая с розов стол - Via: Life by Life 65. Малка маса за хранене с цветни столове - Via: Pinterest 66. Малка маса за хранене с модерни полилеи - Via: Planet Decor 67. Малка и красива маса за хранене - Via: Mama Plugged 68. Сгъваема маса за малка трапезария - Via: Casa Decor 69. Малка маса за хранене с черен полилей - Via: Terra 70. Малка маса за хранене с бял фотьойл - Via: Pinterest 71. Малка кръгла маса за хранене за апартамент - Via: Decor Fácil 72. Холна маса малка и модерна трапезария - чрез: Decor store 73. малка маса за хранене с цветни столове - via: Decor Facil 74. малка и модерна маса за хранене - via: Drokpa 75. малка маса за хранене - via: Encadree Posters 76. Малка кръгла маса за хранене с модерен полилей горе - Снимка: Celeiro Mineiro Rústico 77. Малка маса за хранене с черни столове - Via: Casa Abril\nСъздадохме инфографика, за да знаете как да изберете най-добрата маса за хранене\nРазберете как да изберете най-добрата маса за хранене


Урок в музея или когато музеят гостува в твоят дом – СУ „Васил Левски“\nУрок в музея или когато музеят гостува в твоят дом\n13.04.2020 г. СУ Васил Левски - Троян\nНа 10 април второкласниците от СУ „Васил Левски“ бяха виртуални гости на Музея на народните художествени занаяти и приложните изкуства в Троян. Целта на това „посещение“ беше децата да се запознаят с традициите в нашия край, свързани с празника Лазаровден и да затвърдят знанията си за пролетните празници и обичаи по предмета „Околен свят“.\nТова не е първата съвместна инициатива, реализирана от уредниците на Музея и учители от СУ „Васил Левски“. През изминалите две години бяха подготвени и осъществени няколко урока. Чрез тях второкласниците се запознаха с историята на града ни, традиционните занаяти в троянския край, с българските шевици и носии, а чрез атракцията „Музей в куфар”- с коледните традиции в нашата страна. Малките ученици научиха любопитни факти, докоснаха се до старинни предмети и разбраха техните имена. Развихриха своето въображение и декорираха керамични съдове с украсите, характерни за троянската керамична школа. Изработиха кукли в национални носии.\n„Когато Мохамед не отива при планината, планината отива при Мохамед“ – така, по време на онлайн урока по „Околен свят“, Музеят влезе в домовете на малките второкласници и го направи различен и вълнуващ. От видео разходката в Музея и разказа на уредничката Десислава Вутова второкласниците научиха любопитни факти за празничния календар на старите българи и мястото на Лазаровден сред пролетните празници – кога се празнува, защо е „подвижен“ и кой участва в него.\nС огромен интерес малките ученици слушаха разказа за традицията в нашия край момичетата, облечени в невестини дрехи, със специална прическа, наречена „на крило“, да обикалят от къща на къща и да пеят за женитба, любов, здраве и плодородие, а в замяна да получават от стопаните пресни яйце и дребни монети. Отбелязан беше любопитният факт, че през 30-те години на миналия век празникът се е превърнал в „училищен“ и в него са участвали не само момичета.\nВидео разказът на Десислава Вутова беше специално подготвен за урока на второкласниците от СУ „В. Левски“. Той беше на достъпно за учениците ниво, обвързан с учебната програма по предмета „Околен свят“ за 2. клас. Кадрите отведоха децата до интересни експонати в музея, а любопитните факти бяха илюстрирани със снимки, направени през 1935 год. и 1943 год.\nАктивни участници в онлайн урока, малките ученици отговаряха на поставените въпроси и показаха завидни знания за пролетната празнична обредност в нашата страна. Те представиха своята виртуална стена, на която са публикувани нарисуваните от тях портрети на лазарки. Заедно разгледаха електронната книжка с описание на любимите им пролетни цветя. Урокът завърши със забавни игри – предизвикателство.\nИнициативата „Урок в музея“ е част от националната програма на Просветното министерство „Осигуряване на съвременна образователна среда“, модул „Културните институции като образователна среда“. Чрез нея ще се осигурят повече възможности на учителите за по-вълнуващо реализиране на учебното съдържание, а на учениците – да обогатят своите знания и да затвърдят наученото в клас. Уроците в Музея ще изградят у своите малки посетители интерес към изкуството, историята, науката и традициите. Преживяванията в Музея ще осигуряват по-широк мироглед и ще увеличават общата култура на малките ученици.\nУрокът в културната институция или по точно – когато музеят гостува в твоя дом, позволи на малките ученици да се докоснат до музейните експонати и да научат нови любопитни факти за своя роден край.\nБлагодарим на целия екип, работещ в Музея на народните художествени занаяти и приложните изкуства в Троян, за предоставените материали и възможността да бъде реализиран този урок!\nГрафик за провеждане на обучение в online среда за периода 21 април – 24 април 2020 година


Нови „Спасители“ или най-после ще се хващаме за работа? - Общество - Новини Бг\n20 септември 2021 16:01\nПодозрителен ли съм към нови проекти и проектоспасители? Да.\nОбнадежден ли съм обаче в същото време? Да.\nАз луд ли съм? Ами цял живот живея в България, вие как мислите?\nЗа едно е много права Ренета Инджова и то е: „Искам да кажа на тези млади хора (Петков и Василев - б.р.), идващи отвън, че ще им е доста трудно да се имплантират тук. Ние сме по невежество и по корумпираност елит, който няма равен на себе си и да не си въобразяват, че могат това да го разрушат“.\nЗа невежеството не ми се отваря дума изобщо, че е тъжна тема в страната на чипираните антиваксъри, които се гордеят, че са прочели САМО една книга в живота си. Това – настрана…\nКорумпираност (те са свързани нещата, щото без тъпаци няма и тарикати, но…)…\nФакт е, че са оплетени като свински черва от най-високото ниво до селските кметове и съветниците, които трудно могат да пишат и четат и чиновниците по села и паланки. Всеки е в играта за келепира и всеки се е украсил с „патриотични“ слова. И понеже краставите магарета се надушват, този „несвят съюз“ на далавераджиите в България се е ширнал от Дунав до Родопите и от Кюстендил до Шабла. Като секта са и не е нужно всички да се познават помежду си, за тях е важно да познават някой, който познава някой, който познава „някой“.\nЕто в ТОВА влизат Асен Василев Асен Василев е министър на икономиката, енергетиката и туризма от 12 март до 29 май 2013 г. С указ на и Кирил Петков Kирил Петков Петков е роден през 1980 г. Той е един от основатели на Центъра за Икономически.\nДали те знаят в какво влизат? Разбира се, че знаят, безумно е да ги подценяваме.\nДали надеждите им са по-големи и скоро ще се разочароват от блатото? Естествено, това е естественият ход на нещата: птиците летят, водата е мокра, лидерите се разочароват в България. Едно е да тичаш спринт с краткосрочни цели – като служебен експерт, друго е да градиш политика за оттук до безкрая.\nВъпросът е какво ще последва след това – след като се разочароват. Дали ще се откажат? Дали ще намалят темпото? Дали ще направят грозни компромиси? Дали ще решат, че в спасяването на неспасяема България няма смисъл и ще решат единствено да се „облажат“? Дали ще продължат да работят здраво и дали ще намерят начин да отрежат ръцете на онези, които неминуемо ще им пречат?\nВъпроси, на които никой все още не може да отговори. Дори самите те.\nЕдно обаче знам със сигурност: не са били ничии шофьори и охранители – на никакви хора с гнусна репутация (не „сенчеста“, не „съмнителна“, говорим за гнусна), не са били приятели с мутри, не са пели, свирели и танцували по рождени дни и погребения на мафиоти, не са свързани с бизнеси на бегълци, търговци на контрабанда, не се свързват с имена от ДС. Дори напротив – единият е сред учредителите на „Да, България“ – единствените, които в коалицията си със „Зелено движение“ са неопетнени от тежкото сектантско минало на Държавна сигурност и октоподните ѝ фирми и фирмички.\nЕдно е да си „спасител“ с дебели кавички, друго е да си просто нов на хоризонта.\nДосега „спасителите“, които се кандидатираха за народното доверие, през последните има-няма 30 години, имаха солидни „връзки“ я с ДС, я с мафията (дъщерята на ДС), я с по-обикновени и прости мутри, я имаха да си връщат имоти или просто да си връщат на България за нещо от миналото.\nВсе неща, които при Петков и Василев изглежда липсват.\nА това, че се опитват да „сготвят“ Петков, че е канадски гражданин… честно казано – радвам се, че е така. Щом, след толкова ровене в компромати, това е единственото, което успяха да извадят – радвам се. Бъдете сигурни, че е паднало бая ровене. Едно канадско гражданство (и то вече прекратено, не забравяйте!) ако ни е проблемът, ние трябва да сме най-чистата и свята република на тая земя. Ама май не сме…\nА относно това откъде ще „дърпат“ или „черпят“ гласове… много е рано все още за тези пророкувания, по-кротко. Изборите са чак на 14 ноември. Тепърва могат да се случат много неща, много ръце могат да бъдат подадени, много нова информация може да се появи.\nНякак нелогично ми стои разни „корифеи“ на общественото мнение (особено на правенето на такова) да ни плашат, че щели да „дърпат“ от Демократична България "Демократична България" e центристко-дясно политическо обединение, съставено от, а в същото време в редиците на самата Демократична България "Демократична България" e центристко-дясно политическо обединение, съставено от да цари спокойствие и да се правят призиви да не се воюва, да не се върви на „братоубийствена“ война с новия проект на Петков и Василев. Спокойно, никой, който няма петолъчка в главата, не е уплашен, по-скоро „обнадеждени“ е думата, която търсите.\nИ трябва всички да си набием едно в главите (най-после!): дори истински добронамерени хора да дойдат да управляват, чудо за една нощ няма да се случи. Всички ще трябва да работим. Всички. Ще спрете да търсите на кой на бутнете подкупче, ще спрете да се секнете по улиците, ще спрете да викате: „а за мене ква е далаверата в това?“, ще карате внимателно, ще спазвате законите, ще спрете да си хвърляте фасовете по улицата, ще спрете да си мислите, че свободата е свобода само за вас, а за другите не е необходима, ще си научите децата на уважение и труд, а не на „мачкай, сине, да те уважават, ти ще си далавераджийче, да работят глупаците!“, ще уважавате правата на всички, независимо дали са ви симпатични или не, ще работите съвестно работата си, ще плащате съвестно на работниците си, ще се образовате и ще образовате децата си!\nИ тогава заедно може да отлепим от дъното. Иначе… ще чакаме еволюцията.\nпартия на Кирил Петков


Представяне на книгата "Две поколения" на Боян Бенев\nЕдна оптимистична визия за бъдещето на България\nНавръх националния празник на България бъдещето на страната изглежда по-несигурно от всякога. Случайно или не, точно в този момент се появява книгата „Две поколения” на Боян Бенев с дръзката амбиция да проследи някои от важните социални, икономически и политически процеси, които предстоят на България като държава и българите като народ през следващите 40 години.\nПредставянето на книгата ще се състои на 5 март 2013 от 19:00 в "+това" (ул. "Марин Дринов" 30), където всеки ще може да се запознае и да разговаря с автора.\nАвторът Боян Бенев е роден в България, но напуска страната с родителите си едва шестгодишен и отраства във Великобритания. Там завършва икономика в лондонския Юнивърсити колидж, регистрира първата си компания на 16 и е избран (на 23) за най-добър млад предприемач в Обединеното кралство в престижната анкета на списание Start Your Business. Паспортът, акцентът и биографията му го определят много повече като британец, отколкото като българин.\nСледва едно голямо „но”. И то е, че Боян предпочита да свърже бъдещето си не с бъдещето на Великобритания, а с бъдещето на България.\nИ от 2009-а насам работи като консултант на големи български компании в областта на маркетинга, продажбите, медиите и информационните технологии, създател и председател е на Българският клъстер за предприемачество и иновации – сдружение, чиято основна цел е да обедини и фокусира енергията на най-влиятелните български организации, работещи в сферата на предприемачеството.\nБезценният опит, натрупан от Боян на фронта на бизнеса и предприемачеството в двете му родини и дълбоката му увереност, че в България най-доброто предстои, го мотивират да сподели една оптимистична визия за бъдещето на страната ни в книгата „Две поколения”.\nОтговорите им са в „Две поколения” (ИК "Жанет 45", 2013), която ще се появи в добрите книжарници в цялата страна на 3-и март на цена от 10.00 лв.\n— Миглена Николчина, литературен критик,\n04.03.2013 г. 19:53\nЕтикети: проза, Боян Бенев, Две поколения, премиера на книга, ИК Жанет 45


публикувано на 01.10.2014 в Мачмейкинг\nЕдна от авторитетните английски Мачмейкинг агенции се казва „Seventy-thirty” (Седемдесет-тридесет). Обяснението за това на пръв поглед странно име е, че успехът в търсенето на партньор би бил възможен, когато вложените усилия от страна на участник и мачмейкър, са в съотношение 70/30. Принципите на Club R не се различават като идеология от тези на колегите ни в Англия. Участниците в различните формати за запознанства, които организираме, трябва да влагат голяма доза целенасочени усилия в процеса на търсене на партньор.\nВ анкетата след партитата, които организираме ежемесечно, често срещан коментар, е че мъжете/жените били неинициативни и не предприемали нищо, за да се запознават. Това оплакване илюстрира характерно поведение на голяма част от участниците в събитията за необвързани – те очакват някой друг да свърши работата вместо тях и да ги запознава с привлекателните обекти на тяхното желание. Както обичаме да казваме, ние създаваме среда и възможности за запознанства, но не можем да се запознаваме вместо участниците. А инициативността е винаги огромен плюс в процеса на намиране на партньор. Чували сме оплаквания от момичета и момчета, че на парти са си харесали някого, но не са се запознали. Когато питаме: „А ти какво направи?“, отговорът е „Нищо.“ Голяма част от хората изпитват страх да заговорят непознат/а, да поискат телефон, за да се срещнат отново, поради факта, че може да чуят отказ, да чуят „не“. Това ги спира да предприемат каквато и да е крачка. По тази причина стоят „извън играта“. Най-често подобно поведение се обяснява с с несигурност, ниска самооценка или страх от отказ и отхвърляне.\nАко оставим този страх да доминира в живота ни, това би означавало, че не трябва да се явяваме на интервю за работа, че не трябва да кандидатстваме в университет, че не трябва да сменяме квартирата си и т.н. Защо в други сфери на живота преодоляваме този дискомфорт, а когато става дума за личния живот, голяма част от хората се оставят той да ги ръководи?\nПроактивността винаги бива възнаграждавана. За да спечелиш, трябва да се впуснеш в играта, а не да гледаш от резервната скамейка.\nПо отношение намиране на партньор ние сме възпитавани, че това някак си ще се случи от само себе си. Очакваме това да е лесно, не полагаме усилия, не планираме, не се усъвършенстваме, а чакаме да се появи той/тя. Но рядко нещата се случват по този начин. Ако успеем да преодолеем страха от отхвърляне и отказ, сме на път да постигнем желаното. Най-важното, за да сме успешни в инициативата за търсене на партньор, е да излъчваме увереност. Но увереността се базира върху това, което мислим и знаем за себе си. Ето няколко съвета, които могат да ви помогнат да преодолеете несигурността :\nПомислете за своите добри страни и качества. Вие сте ценен човек и има какво да предложите в една връзка. Няма значение какво ви се е случвало до момента. Ако имате самочувствие и сте достатъчно уверен човек, това се излъчва около вас и хората го усещат. И дори и да не сте перфектен, вие сте готин човек. Вие заслужавате любов и вашата половинка ви очаква някъде. Търсете я!\nЕфектът на дефекта: Ако ви откажат среща, извлечете позитивите от тази ситуация. Помислете кой ви отказва? Защо се случва това според вас? Обсъдете с човек, на чието мнение се доверявате. Направете необходимите изводи. Бяхте ли перфектен/перфектна – външен вид, облекло, лична хигиена, маниери, комуникация. (По въпроса има много литература и блог статии на нашия сайт.) Към какъв типаж човек се насочихте? Подходящ ли е за вас? Дали не трябва да потърсите човек с по-различно излъчване?\nОтхвърлянето предизвиква дикомфорт, но това е за кратко. Не бъдете зависим от едно елементарно „не“. Какво от това, че човек, когото не познавате добре, ви е отказал среща? Щом ви отказва, значи това не е вашата половинка. Когато откриете вашия човек, отговорът ще е „да“. По метода на опита и грешката ще налучкате правилния път, правилното поведение, но докато не опитвате, няма как да се усъвършенствате.\nПогледнете на следващия опит за запознанство като на забавно предизвикателство.\nБъдете проактивни, отново и отново правете първата стъпка, за да се запознавате с хора, които ви изглеждат привлекателни. Ако се опитате да гледате на запознанствата като на нещо забавно, като на шанс да разберете повече за себе си и за хората, като на начин да се усъвършенствате, за да намерите подходящия за вас човек, ще погледнете от друг ъгъл. Тогава няма да приемете драматично факта, че някой е отказал да ви даде телефона си.\nНяма значение дали сте мъж или жена, бъдете инициативни и вие правете първата крачка, за да се запознаете, когато някой ви харесва. Вярно, че за доста жени в България, такъв съвет може да звучи нестандартно, тъй като по-голямата част от нежния пол все още е с очаквания мъжете да предприемат първата стъпка. И все пак, момичета, не забравяйте, че ако приемете това предизвикателство и заговорите първа атрактивен мъж, дори да не произлезе връзка от това запознанство, силно ще впечатлите и мъжа, и компанията му. В наши дни мъжете си харесват момичета с решително поведение, така че нищо чудно подходът да се окаже успешен.\nИ в заключение още няколко препоръки, които могат да ви помогнат да сте успешни в запознанствата:\nБъдете самоуверени, спокойни и усмихнати. Няма по-привлекателно нещо от това човек да знае кой е, към какво се стреми и това да е съпроводено с позитивно излъчване.\nБъдете перфектни откъм външен вид. Радвайте се на това, което сте. Всеки човек, дори да не е с визия на фотомодел, може да подчертае с подходящо облекло приятните черти във външния си вид. Не забравяйте личната хигиена и свежия дъх!\nГоворете спокойно, бъдете интригуващи и естествени. Помислете какво интересно можете да разкажете за себе си, за да събудите любопитството на събеседника си. Не е задължително да сте изкачвали връх Еверест или да сте правили околосветска обилколка с колело. Помислете! Всеки човек е уникален. Кое е уникалното за вас?\nУсмихвайте се, усмихвайте се, шегувайте се. Как някой ще ви каже „да“ ако сте намръщен и с ледено излъчване?\nИ както твърди една крилата мачмейкърска фраза: сборът от това как си облечен, как миришеш, какво излъчване имаш, как казваш първото изречение при запознанство, е равен на последващото „да“ или „не“. Бъдете активни, постарайте се и направете така, че отговорът да е положителен. Дори при първите опити да не е такъв, упорствайте, докато получите “да“.\nОт тук можеш да свалиш нашата нова брошура "Пътеводител за Първа Среща".


Априлското въстание - форумна игра - Форум за книги-игри\nАприлското въстание - форумна игра\n20 Сеп 2017 16:44 20 Сеп 2017 16:50 от George-AL.\nАприлското въстание - форумна игра\t#124123\nИ тъй драги читателю, събрахме се в кръчмата на бай Иван - моя милост (Стефан Стамболов), синът на баба Тонка, Колю Обретонов, Георги Икономов, Ангел Славков, Стоян Заимов, младият руски възпитан Панайот Волов и две -три нови лица като Павел Бобеков и Гаврил Хлътев, който държеше в паспорат да си пише Георги Бенковски и още неколцина смели другари.... Започнахме да обсъждаме начеващото въстание.\nустановихме, че имаме сума от 1200 турски златни лири.\nпредприе се сериозно обсъждане какво да се прави с тези пари.\nможеше да дадем част от тях на Бенковски, който изяви волежелание да намери още трима юнака, за да затрият султана и да внесе смут в Империята (запиши си колко си дал) . В такъв случай трябваше да отида на епизод 5, преди да започне въстанието. Това безспорно бе смела идея, но дали нямаше финансите ни значително да намалеят. В най-добрият случай трябавше да се отделят към 100 турски лири за закупуване на пушки, левовери и бомби, а отделно пари за пътуване из друма, за тескерета (паспорти) - под 200 златни турски лира нямаше да излезе атенатата\nможеше да не правим атентат на Султана, а направо да разпределим лирите и грошовете по комитети и да натоварим новите апостоли и подапостоли с изпълнението на задачите. - на епизод 7\nа можеше и въобще да не правим въстание и да изпием парите - щяха да ни стиганат за два - три месеца яко пиене и плюскане на епизод 10\nЧитателю - ти избираш какво да правиш с парите - имаш невероятната възможност от цели три възможности - можеш да изпратиш Бенковски на мисия да утрепе султана и да разпределиш остатък, да избереш да не пращаш Бенковски на мисия и да разпределиш всички пари или просто да изпиеш парите.\nти си героят в това приключение\n20 Сеп 2017 18:04\nАприлското въстание - форумна игра\t#124126\nПонеже всички в кръчмата са гладни, жадни, голи и боси, нека се упътим към епизод 10 ....\n20 Сеп 2017 18:45 20 Сеп 2017 21:44 от George-AL.\nАприлското въстание - форумна игра\t#124128\n- Стефане, много мислене падна - обади се бай Христо (Ботиова),\n- А дай, сега да поръчаме по още една гроздова.\nПоръчахме по още една. И по още една. и после по още една. А после и агнешки котлети. А после докарахме и леки жени. по някое време ни дойде ищах и за карти и зарове - нали бяхме пълни с пари.? Когато след два месеца се сетихме за революцията от 1200-те турски лири вече бяха останали тъкмо 53 златни турски лири - колкото да платим наемана Христо и да не го изгони Иван Драсов.\nПитате какво остана с освобождението на България?\nоставихме го за друг път\nтова читателю е един несполучлив КРАЙ\nи не забравяй - ти сам си го избра\n20 Сеп 2017 20:26\nАприлското въстание - форумна игра\t#124134\nУра! Бързо свършихме!\nP.S. Защо да е несполучлив - хапнахме, пийнахме, тия три неща. Какво повече може да пожелае един човек?\n20 Сеп 2017 20:45\nАприлското въстание - форумна игра\t#124135\nEфикс се доказа, като много добър играч на книги-игри. Ама как бързо стигна до края!\n20 Сеп 2017 20:46\nАприлското въстание - форумна игра\t#124136\nОсвобождението на България?\nчестно казано това бе най-слабия край до който можеше да се докопаш, но и това е възможен край.\nдругите два бяха да избереш мисията, и тогава временно Стамболов спира да разказва, а играеш с Бенковски или Заимов и после след нейния край се занимаваш с организационни дела.\nИли направо да се пренесеш към организационните дела по подгтовката на въстанието и да действаш от името на Стамболов. бях предидивил да се "плъзгаме" по историческата действителност в опция да внесем известни промени в нея, но без да я пренаписваме кардинално.\nиначе ако имаш ниски критерии - яденето, пиенето, хазарта и к----те също са нещо хубаво, за какво ти е освобождение на България, че тя си е по-добре като робска държава.\n20 Сеп 2017 20:54\nАприлското въстание - форумна игра\t#124137\nХубаво дай да се отдадем на тероризъм тогава\n20 Сеп 2017 21:10 20 Сеп 2017 21:58 от George-AL.\nАприлското въстание - форумна игра\t#124138\nслед дълги раизсквания решихме, че Гаврил Хлътев ще събере една малка група трима-четирима души, които да убият султан АБдул Азис и това да даде бъда началото на въстанието. На Хлътев дадохме паспорт на един полски емигрант Антон Бенковски (запиши си, че от 200 турски лири си похарчир 10 турски лири за фалшиво тескере), но тъй като Бенковски бе от по-новите апостоли сложихме му Заимов да го надзирава. Този последният трябваше да се яви Цариград, за да подготви почвата на Бенковски и останалите.\n(тук читателю временно Стамболов спира да разказва и ти ще избереш с кого да продължиш - с главният "отговорник" атентатор Заимов или с подизпълнителят - Бенковски)\nиграеш със Заимов (ако играеш с Бенковски прескачаш този текст )\n- Стегнах си партакешите и хайде от Гюргево през Търново в Бургас. Мислех да се спусна с кораба в Цариград да подготвя почвата оттам, за Бенковски и хората му - на епизод 11 и записваш кодова дума "заптие"\nно пък нямах представа колко е голям Цариград, нито колко души охраняват султана, а и се съмнявах че лесно ще намеря и оръжие в него за десетина човека - дали не бе по-добре да говоря с руския консул в Бургас? Оттам можеше да получа някаква подкрепа, морална и финансова. - на епизод 15 и записваш кодова дума "консул".\nиграеш с Бенковски (няма значение дали идваш от друг епизод след като си играл първо със Заимов или направо си се прехвърлил на Бенковски)\nзапистваш кодова дума "капут"\nБенковски идва в Цариград с дружината, 10 дни след установения срок и....там няма никой\n- Баааах му мамата - изкрещява той - тоя капут Заимов се е насрал в гащите . Стойте тук, аз отивам да проверя какво става. Скоро ще ви пратя хабер да правим ли атентат или да не правим. Ако не се появя до три-четири дена значи съм умрял. - след което преди някой да се сети да го пита нещо изчезва нанякъде\nСлед четири дена още го няма а вие нервничите (отбележи си някъде че са минали 4 дни в случай, че не можеш да запомниш.). Някои предлагат да се ометете, но пък други възразяват че нищо не се чува за убийство или залавяне на Бенковски. Градът си живее спокоен живот, няма намеци за атентат. Единствено парите ви застрашително намаляват (отбележи загубата на 80 турски лири - освен онези за тескерето тези са отделно- Животът в столицата е скъп.). Читателю, ще чакаш ли още Бенковски на епизод 13 или ще се ометете на бърза ръка на епизод 19


Мениджърът на Пулев: Първо Джошуа, после Фюри | Бокс | Спорт\nМениджърът на Пулев: Първо Джошуа, после Фюри\nНачало / Други / Бокс / Мениджърът на Пулев: Първо Джошуа, после Фюри\nКубрат Пулев се подготвя за „война“ за световната титла в тежка категория срещу Антъни Джошуа и след това „всички пътища водят“ към Тайсън Фюри, разкри мениджърът на българина Ивайло Гоцев.\nЗадължителният претендент за пояса на IBF е следващият съперник на Ей Джей, като сред обсъжданите места за провеждане на сблъсъка попадат Великобритания, Близкия Изток, Китай и Хърватия. Изцяло британска биткам между Джошуа и Фюри също продължава да стои на дневен ред, като промоутърът Еди Хърн се надява да подпише сделка за два мача между двамата, но Гоцев е уверен, че Пулев ще реализира собствените си амбициозни планове.\nИвайло Гоцев, мениджър на Кубрат Пулев: Имаме история тук с Кубрат и британските боксьори в тежка категория. Той нокаутира вече някои от тях. Кобрата затвори устата на Дерек Чисора, защото говореше прекалено много. Това беше чудесно, след това надигра друг Фюри – победата над малкия братовчед също беше страхотна. Това бе двубоят, който го направи основен претендент за двубой с Джошуа – още един британски шампион, така че има връзка. Кубрат срещу Великобритания, харесва ми. Това ще го издигне на нов пиедестал. Ще се справим първо с Джошуа. Нека по-добрият победи и след това ще видим какви са опциите ни за мач с Тайсън Фюри. Каквото и да стане, всички пътища водят до Фюри. Мога да кажа това, защото той вече показа, че е един от най-доминантните при най-тежките, ако не и най-доминантният. Той е човекът. Ще бъде удоволствие да се изправим срещу британските шампиони един след друг, нали?\nПромоутърът Еди Хърн потвърди, че Пулев ще се бие веднъж за титлата с Джошуа до края на годината, въпреки че на този етап остава несигурно дали 30-годишният шампион ще се бие пред собствена публика. Пулев има една-единствена загуба на професионалния ринг, дошла в Хамбург през 2014 година, когато нашият боксьор отстъпи на Владимир Кличко в първия си сблъсък за световната титла след нокаут на украинеца в петия рунд. Кобрата имаше възможност да се бие с Джошуа още през октомври 2017 в Кардиф, но получи разкъсване на раменен мускул, което провали планувания сблъсък.\nИвайло Гоцев, мениджър на Кубрат Пулев: Настройката му е, че отива на война. Предстои ни много подготовка, знаем какъв е залогът. Това е шансът му да се качи на върха и да стане първият и единствен световен шампион в тежка категория от нашата страна, и тази част от света. Това е много вълнуваща възможност за него и той прави всичко, за да бъде максимално готов за мача. Ще бъде безмилостна битка. Те са с една и съща височина, същата физическа сила и нека видим кой е по-добрият боксьор от двамата сега, и по-добър боксьор в тази ера. Кубрат ще бъде голямо предизвикателство за Джошуа, само това мога да кажа.


Екоминистерството ограничава водовземането на язовири с под 50% наличен обем - Mediapool.bg\nСлед като Перник и Ловеч останаха на сухо\nПред риск от воден режим са общините Дупница, Сливен, Омуртаг и Антоново\n14:17 | 28 ноември 2019 | 1 коментар\nМинистерство на околната среда и водите (МОСВ) съобщи, че е предприело действия за ограничаване на водовземането от комплексни и значими язовири за питейно-битово водоснабдяване с наличен обем под 50%.\nМярката идва след като община Перник беше поставена на тежък воден режим за първи път от 1993 г. Подаването на вода за населението в Ловеч и Плевен също беше ограничено. След падналите през последните дни дъждове от 25 ноември водния режим в Плевен беше отменен.\nСега МОСВ спира водовземането за цели, различни от питейно-битовите, за язовирите "Дяково", "Асеновец" и "Ястребино". Това се прави с цел да се избегне воден режим в общините Дупница, Сливен, Омуртаг и Антоново, става ясно от разпространеното съобщение.\nЕкоминистерството е уведомило ВиК операторите, водоползвателите и експлоатационните дружества, стопанисващи тези язовири, да ограничават ползването за други цели, за да се обезпечи подаването на вода за населението. Те са предупредени да предприемат мерки за алтернативно водоснабдяване от други водоизточници за обезпечаване на питейно-битовото водоснабдяване на населени места.\nЯзовир "Дяково" се намира на около 15 км от Дупница и към момента e с процент на запълване 36.98%. Язовирът се ползва освен за питейно-битово водоснабдяване и за промишлени цели, напояване и енергетика. С графика за декември 2019 г. ще бъдe ограничено водоподаването от него за други цели освен за питейни и битови нужди е посочено в съобщението на МОСВ.\nЯзовир "Асеновец" е разположен край Сливен и към момента е с процент на запълване 34.47%. В месечния график за декември МОСВ ще редуцира разрешените обеми за питейно-битово водоснабдяване на 1.8 млн. куб.м съобразно данните за суха по влажност година с обезпеченост 75%.\n"ВиК Сливен" ООД е титуляр на още 5 разрешителни, издадени от Басейнова дирекция "Източнобеломорски район", за водовземане от над 50 тръбни и шахтови кладенци. Дружеството е уведомено за необходимостта от предприемане на мерки за алтернативно водоснабдяване от други водоизточници с цел акумулиране на води в язовира и осигуряване на питейно-битовото водоснабдяване на Сливен.\nЯзовир "Ястребино" се намира на територия на общините Омуртаг и Антоново и е с процент на запълване 31.16%. Обемът в язовира гарантира осигуряване на 100% на питейно-битовото водоснабдяване и не е необходимо редуциране на заявката на ВиК дружеството. Води от язовира се ползват за питейно-битово водоснабдяване и за напояване.


"Зимни вечери" и нощната картина на града-гробница - Записки.инфо\n» Начало » Материали » 8 клас » Литература » "Зимни вечери" и нощната картина на града-гробница\n"Зимни вечери" и нощната картина на града-гробница\nКогато през 1923 г. Смирненски пише "Как ще си умра млад и зелен" и не изневерява на самоироничните си нагласи, той създава и своята предсмъртна поетическа изповед - "Зимни вечери". Не е случайно, че и Смирненски, подобно на всички български поети, загинали млади, убити или самоубили се, усеща приближаващия полъх на отвъдното. Точно през тези години зачестяват и срещите му с Дявола - "На гости у Дявола", "Приказка за стълбата". Но докато тези творби носят печата на ироничното (или самоироничното) и дори на сатиричното, то чрез "Зимни вечери" авторът окончателно скъсва със смеха и иронията, изоставя революционната агресия и я замества с предсмъртни просветления и горестни призиви бълнувания.\nНеразпознаваемо е в "Зимни вечери" "слънчевото дете" на българската поезия. Чрез този цикъл Смирненски създава друг тип лирически персонаж - блуждаещ, отчаян, безтелесен. Представена е болезнената раздяла с жаждата за живот, с екзалтираните пориви на младостта - да руши света и да създава нов. Чрез "Зимни вечери" се осъществяват прелом в чувствата, преход от младежки оптимизъм към безсилие и отчаяние. И ако в първите стихотворения на Смирненски се говори метафорично за утро ("утрото на светла ера", където според Н. Георгиев - въпреки че никъде в стихотворението не е споменато времето на деня, тази метафора създава усещането за утро, семантично свързващо се с промяна на епохите, с изтръгването от мрака, със светло усещане на наближаващата пролет), то в "Зимни вечери" господстват вледеняващата зима, вечерта и нощта, които асоциативно се свързват с полъха на смъртта. Точно тя, обсебила мислите на автора, намира своята поетическа проекция чрез различни топоси - гробница, сгради призраци, описани още във въвеждащата картина. Тук не градът е гробница, а по-скоро гробницата е град, в който сградите гледат "зловещо", тополата е призрак, а снегът "хрупка с вопъл зъл и глух".\nПространствената разделеност на света вътре и вън е пряко назована - вътре са всички неземни и „задгробни“ същества, „мъгляви силуети“, а външният свят постепенно се обезлюдява. В съзнанието на лирическия субект непрекъснато се редуват картини, които са рефлексия на авторовата съдба и на приближаващата смърт. Погребалната картина се изгражда чрез наслагване на метафорични образи като „неземни цветя“, сълзи, свещи. Цветовото и звуковото онагледяване се постигат чрез представяне нюансите на жълто и синьо-сиво, както и чрез „звънването“ на „песни на скрита тъга“. Все пак лирическият Аз не е изолиран, той има правото да излиза от затвореното пространство на града гробница, в която се намира, като това действие е повторяемо:\n... оголени стени;\nнеясно по стените голи;\nС мъгли страхотни-задушливи;\nледно тегне и души мъглата;\n- разкъсващ, зловещ -\nи пак зад облаци изчезна;\nСкреж нашарил прозорци.\nВ стъклата с десница незрима\n"Нощ" - П. К. Яворов\n„Зимни вечери“- Хр. Смирненски\nБратя мои, бедни мои братя -\n„Нощ“ - П. К. Яворов\n„Зимни вечери“ - Хр. Смирненски\nАвтор Petq ( 5)\nДата 05 Юни 2012\nПопулярност 3 131 прочита


България ще трябва да приеме еврото, но трябва да се избере подходящият момент - News365.eu\nНачало Икономика България ще трябва да приеме еврото, но трябва да се избере подходящият момент\nНеизбежно е да приемем еврото, цените няма да подскочат\nМенда Стоянова, депутат от ГЕРБ и председател на Бюджетната комисия в НС:\n„Рано или късно ще приемем еврото, неизбежно е, поели сме го като ангажимент в договора си за присъединяване в ЕС, заявили сме нашето желание и е въпрос на технология това да се случи. Дали това ще стане тази година и ще влезем в чакалнята ERM 2 г., дали ще можем реално да приемем еврото или това ще се случи малко по-нататък, е въпрос на неизбежен факт.\nРазбирам кое притеснява българските граждани – че при въвеждането на еврото да поскъпнат значително стоките, но това просто не е вярно по няколко причини, подчерта депутатът. За разлика от другите държави, които са приели еврото и се е коригирал техният валутен курс, тук в България това не може да се случи, тъй като ние просто имаме фиксиран валутен курс.\nВ момента все едно имаме евро и то е на цена 2 лв. – това е истината. Не би трябвало, не може и няма икономическа причина въвеждането на еврото да доведе до скок на цените. Такъв ефект, разбира се, може да бъде провокиран от една инфлация. Втора причина – само преди година-две еврото приеха балтийските държави, малки, подобни на България, и там никакво повишаване на цените не се получи, освен някои дребни спекулации, които са неизбежни в един такъв период.\nСмятам, че нямаме никакво основание за притеснение от въвеждането на еврото у нас“.\nРумен Гечев, заместник-председател на ПГ на БСП лява България:\n„Без икономически разчети да скачаме в прегръдките на Юнкер би било безразсъдно – призивът за масово приемане на еврото е паническа реакция от негова страна след провала на Еврокомисията при излизането на Великобритания от Европейския съюз.\nНе случайно политици от Европа искат оставката на членовете на ЕК и на нейния председател. А това, че те са се провалили, е очевидно. На второ място предложението за приемане на еврото у нас е много екзотично, защото чисто юридически няма как да стане веднага. То противоречи също и на здравия икономически разум. От десетилетия нобелови лауреати по икономика предупреждават, че няма как да работи ефективно парична зона, в случая – еврозоната, там, където икономиките са толкова различни – примерно, при сравнение между Северна и Южна Европа. И това се видя от кризата в Гърция, в Испания, сега – в Италия – предстоят трусове в банковата система, които от ЕС се чудят как да погасяват.\nПри това положение да се говори за някакво административно включване на страни в еврозоната, които не са икономически подготвени, нито е в интерес на еврозоната, нито е в интерес на самите страни, обобщи Гечев. Защото на нас само това ни липсва в момента – така и така имаме фиксиран курс на еврото, но, ако влезем в еврозоната, означава, че оттук нататък няма да имаме никаква надежда за каквато и да е парична политика. Защото какви решения ще взема Франкфурт, където е ЕЦБ – разбира се, такива, каквито и досега са в интерес на големите страни – Франция и Германия, които остават основни движещи сили. Т.е. без икономически разчети да скачаме в прегръдките на Юнкер би било безразсъдно“.\nЗа България влизането в еврозоната е добър път напред\nДимитър Делчев, депутат от Реформаторския блок:\n“За България влизането в еврозоната е добър път напред – това ще осигури застраховане на публичните финанси. Така че, ако един ден едно правителство разходва повече, отколкото получава и попадне в процедура на свръхразходи, присъствието в еврозоната ще действа като пълно „автокаско”.\nПри евентуалното ни влизане в еврозоната другите държави-членки ще са длъжни да ни помагат, в момента не е така. Сега България, която е извън еврозоната, сама се справя с финансовите си трудности. И заемите, които би получила от ЕЦБ, за да бъде подпомогната финансово, биха били на много по-висока цена, отколкото ако сме част от еврозоната.\nПо отношение на приемането от България на общата валута еврото, влизането в еврозоната не е тясно свързано с него. Моето мнение е, че този етап – приемането на еврото, може да бъде по-отдалечен във времето, за да бъдат хората по-подготвени за това, както и да може нашата валута да издържи и да не се увеличават много цените на стоките. Знаете, че при много държави, които приеха еврото, цените при тя се увеличиха двойно”.\nВ чуждестранната преса миналата седмица се появи информация, че Европейската комисия планира въвеждането на еврото във всички страни-членки на Европейския съюз, включително в България. Двигател на идеята е лично нейният председател Жан-Клод Юнкер, а реализирането й се ускорява заради напускането на Великобритания. /БГНЕС\nКл. думи: евроЕСинфлациялевЮнкер\nАнгелкова: Ще вкарваме работници от трети страни за адекватно обслужване по хотелите ни


Синдикатът на МВР дари ценен апарат за недоносени бебета в смолянската болница - Smolyan.bgvesti.NET\nПилешки бутчета по италиански\nИзкушение с грозде и шоколад\nЗрялост - когато при вида на красива жена първо ти се вдига настроението.\nСиндикатът на МВР дари ценен апарат за недоносени бебета в смолянската болница\nСиндикалната организация на МВР дари билирубинометър на Отделението по неонатология към МБАЛ „Д-р Братан Шукеров“ АД, Смолян. Дарението е част от кампанията „Служителите на МВР са достойни хора!“.\n„Когато жълтеницата при новородените е по-силно изразена и се налага да се правят контроли на кръвния билирубин чрез кръвна проба. Апаратът, който получихме, е за безкръвно изследване и с него ще спестим убожданията на бебчетата. Изследването продължава няколко секунди и е изключително щадящо за новородените“, каза д-р Хризантема Георгиева – началник на Отделението по неонатология.\nКампанията на Синдикалната организация на МВР продължи 5 месеца. Събраната сума в размер на 36 633 лв. е разпределена за дарение на болниците в Смолян, Монтана, Разград, Кърджали, Благоевград и на два центъра за деца с увреждания. След срещи с представители на здравните заведения е определена конкретната апаратура.\n70 бебета повече родени в Смолянската болница през миналата година в сравнение с 2015\n3 бебета проплакаха на Коледа в Първомай\n21 майки изоставиха бебета си в хасковското родилно през 2017-та\nМъжът блудствал с невръстно дете е задържан в ареста за посотянно\nФестивал на киселото мляко очаква хиляди наши и чужди гости в Момчиловци\nОфициално откриха паркинг с 95 места, част от него е построен над реката в Мадан\nСлед скандала със социалната кухня в Чепеларе, спряха финансирането по програмата\nПожар заради забравен газов котлон изпепели къща, пчелин и лятна постройка\nСмолян – Как една малка болница смята да привлече млади специалисти\nСмолян – Три дни кардиолози преглеждаха безплатно\nСмолян – Болницата в Рудозем лекува безплатно пациенти без здравни осигуровки\nСмолян – Болницата в Девин оцелява, макар и трудно\nСмолян – И Девинската болница излезе на протест\nСмолян – 70 бебета повече родени в Смолянската болница през миналата година в сравнение с 2015\nОфициално откриха паркинг с 95 места, част от него е построен над реката в Мадан 23.08.2019\nУченичка е първият доброволец в МБАЛ „Д-р Братан Шукеров“ 15.08.2019\n"Металика" дари 250 хил. евро за румънска педиатрична болница 15.08.2019\nСмолянчанинът Антон Кацаров успя да събере 20 хиляди за апарат, с който да се изследват деца с рядко заболяване, като дъщеричката му 05.08.2019\nСлужители на МВР с второ дарение за отделението за недоносени бебета в Смолян 24.07.2019\nАпаратура за 20 хил. лв. ще наблюдава безплатно болни дечица, сега семействата им плащат по 2 хил.лв. в Турция 09.07.2019\nДариха 10 хил.лв. за ремонт на църквата "Света Неделя" в Неделино 23.06.2019\nПенсии за 620 000 лв. запорирани заради неплатен ток и парно. Преглед на печата\nХороскоп за 26.08.2019\n- Какви банички имате ?\n- Със сирене, с извара, със спанак и мутренска.\n- Какво е мутренска?\nНа 6 и 7 юни ограничават движението по пътя Рудозем-Средногорци\nПускат автобус за феновете на "Родопа" за първия мач от квалификациите\nАгнешко в чаен сос


Три видеоклипа на бебета, които ще ви накарат да се усмихнете - бебе - 2022\nОсновен - бебе - Три видеоклипа на бебета, които ще ви накарат да се усмихнете\nТри видеоклипа на бебета, които ще ви накарат да се усмихнете\n¡Ние обичаме бебетата! Новородени, с няколко седмици, месеци или дори когато завъртят годината и започват да стават "деца". ¿Кой не пропуска усмивка, когато види бебе, което се опитва да стигне до крака с устата си? И когато той изненадва на ново откритие наоколо?\nВ някои случаи вече сме подчертавали някои видеоклипове, които са били вирусни в социалните мрежи: бебето, което се превръща една година в две минути, първите сто дни от раждането му преди време ... този път, ние носим селекция от пет. видеоклипове, които без съмнение ще ви накарат да се усмихнете.\nИ това е реакциите на малките те никога няма да бъдат обусловени от обществото: те са толкова естествени, колкото са и това е, което виждаме в следващите видеоклипове, толкова нежна и очарователна, че със сигурност ще получите повече от усмивка и дори смях, защото, кой не "благодат" вижда бебето да опитва лимон за първи път?\nБебето яде лимон за първи път\nНо не всичко е вкус храна силен като лимон на шоколадГлобално обичан от деца и възрастни, също има за първи път, както виждаме в следващото видео, в което момичето не може да изрази по-ясно колко много харесва вкуса на този бонбон.\nБебето вкусва шоколад за първи път\nСега напълно ще променим темата, въпреки че продължаваме нежни реакции на бебетата Те заслужават нашето пълно внимание. Някои видеоклипове, които преди това бяха оставяни да се ползват на семейни срещи и които сега можем да видим. Не пропускайте следващия, в който Бебето е уплашено от силен звук... но не плачете! Той просто отваря очите си много и размишлява, когато музиката идва.\nВидео: EL KARMA (Completo) Suzanne Powell 21-01-2011 (Karma 2: https://youtu.be/imLT97AYCmw)\n10 книги, които да се дават на Коледа на деца от векове\nАко има класика, която никога не се проваля, когато става въпрос за подаръци за децата на Коледа, това са книгите. Те популяризират навика за четене, толкова важен в тези ...